Стефан Фурнаджиев
Нощта над моя прозорец

chitanka.info

Нощта над моя прозорец

пада от керемидите от горе надолу,

вие като мраз през февруари,

чука между очите ми

да отворя вратата на сърцето си.

Нощта е черна

аз се плаша от мрака

и заключвам вратата,

но вратата на небето е отворена

и аз виждам

през звездния покрив —

над главата ми

кръжи

кълбовидна мълния.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.